Parlamentul  României

    Camera Deputaţilor
                                                         [image: image1.jpg]"‘%‘“ pevs’

o
ROMANIA



                                                                                    
	Comisia juridică, de disciplină şi imunităţi


	
	Bucureşti, 31 mai 2022
PLx 392/2020


Către,
BIROUL PERMANENT
AL CAMEREI DEPUTAȚILOR
Vă înaintăm, alăturat, RAPORTUL asupra proiectului de Lege privind unele măsuri administrative şi fiscale, trimis Comisiei juridice, de disciplină şi imunităţi cu adresa nr. PLx  392/2020.

În raport cu obiectul și conținutul său, proiectul de lege face parte din categoria legilor ordinare.
                                                  PREŞEDINTE


                         
                                         Laura Cătălina Vicol Ciorbă

RAPORT

asupra proiectului de Lege privind unele măsuri administrative şi fiscale
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţii a fost sesizată, spre dezbatere în fond, cu proiectul de Lege privind unele măsuri administrative şi fiscale, trimis cu adresa nr. PLx 392 din 24 mai 2020 şi înregistrat cu nr.4c-13/566 din 25 mai 2020.

Senatul, în calitate de primă Cameră sesizată, a adpotat proiectul de lege în ședința din data de 16 iunie 2020.
Conform dispoziţiilor art.75 alin.(1) din Constituţia României, republicată şi ale art. 91 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Proiectul de lege are ca obiect de reglementare instituirea unor măsuri privind amenzile aplicate pentru săvârşirea contravenţiilor prevăzute la art.28 din Ordonanţa de urgenţă a Guvernului nr.1/1999 privind regimul stării de asediu şi regimul stării de urgenţă, articol declarat neconstituţional prin Decizia Curţii Constituţionale nr.152 din 6 mai 2020, publicată în Monitorul Oficial al României, Partea I, nr.387 din 13 mai 2020. Astfel, se doreşte stabilirea, prin lege, a declarării nulităţii proceselor-verbale de contravenţie prevăzute de art.28 din Ordonanţa de urgenţă a Guvernului nr.1/1999 (cu excepţia proceselor-verbale prin care s-au aplicat sancţiuni pentru încălcarea măsurilor de izolare la domiciliu şi carantină, respectiv, pentru tulburarea ordinii şi liniştii publice) şi restituirea amenzilor achitate, respectiv, eliminarea obligaţiei de achitare a amenzilor aplicate, în cazul în care cei sancţionaţi nu au achitat încă suma dispusă ca amendă.
Consiliul Legislativ, conform adresei înregistrată cu nr.522 din 28 mai 2020, a avizat favorabil propunerea legislativă.
Consiliul Economic și Social, conform adresei înregistrată cu nr.4386 din 4 iunie 2020, a avizat favorabil propunerea legislativă.
Comisia pentru drepturile omului, culte şi problemele minorităţilor naţionale a avizat favorabil proiectul de lege, în ședința din ziua de 29 iunie 2020.
Comisia pentru buget, finanţe şi bănci a avizat favorabil proiectul de lege, în ședința din ziua de 13 iulie 2020.
Comisia pentru apărare, ordine publică şi siguranţă naţională a avizat favorabil proiectul de lege, în ședința din ziua de 9 septembrie 2020.
Comisia pentru administraţie publică şi amenajarea teritoriului a avizat negativ proiectul de lege în ședinta din 8 iunie 2021.
Guvernul prin punctul de vedere transmis prin adresa înregistrată cu nr.5640/09.07.2020, precizează că Parlamentul va decide cu privire la oportunitatea adoptării acestei inițiative legislative, iar prin punctul de vedere transmis cu nr.1254/24.02.2022, nu susține adoptarea propunerii legislative.
În conformitate cu prevederile art.62 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat proiectul de lege în ședința desfășurată în sistem mixt, în data de 31mai 2022. 
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă.
În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritatea voturilor deputaților prezenți, respingerea proiectului de Lege privind unele măsuri administrative şi fiscale.
În raport cu obiectul şi conţinutul său, proiectul de lege face parte din categoria legilor ordinare.


PREȘEDINTE                                                                 SECRETAR

            Laura-Cătălina Vicol Ciorbă                                         Ladányi László-Zsol

